
PËR DISA NDRYSHIME DHE SHTESA NË LIGJIN NR.7504, DATË 30.7.1991 "PËR POLICINË E RENDIT"

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të  Ministrave,

KUVENDI POPULLOR
I REPUBLIKËS SË SHQIPËRISË

VENDOSI:

Në ligjin nr.7504, datë 30.7.1991 "Për Policinë e Rendit" bëhen këto ndryshime: 

Neni 1

Në fund të nenit 1 të ligjit nr.7504, datë 30.7.1991 "Për Policinë e Rendit" shtohet paragrafi i dytë  me formulimin e mëposhtëm:
"Policia e rendit publik përbëhet nga policia e rendit, policia krilminale, policia kufitare, policia speciale dhe ato të ndërhvrjes së shpejtë."

Neni  2

Në fundë të nenit 2 të  ligjit nr.7504, datë 30.7.1991 "Për policinë e rendit", pas fjalës "të objektivitetit" shtohen fjalët "dhe të sekretit professional."

Neni  3

Në nenin 5 fjalët "sekretin shtetëror" zëvendësohen me tjalët ","sekretin professional e shtetëror".

Neni 4

Neni 7 ndryshon si vijon:
"Polici, nënoficeri dhe oficeri i policisë të rendit publik, kur  jane në detyrë janë të paprekshëm. Fyerja, kanosja, goditja dhe vrasja e tij dënohen sipas Kodit Penal.  Ata dhe familja e tyre gëzojnë mbrojtje të veçantë  ekonomike dhe financiare.

Neni 5

Në nenin 8, paragrafi 2 ndryshohet si vijon:
Organet e policisë janë Drejtoria e Përgjithshme e Policisë, si dhe drejtoritë e veçanta të policisë në ministri dhe ato mbi bazë prefekture, të  cilat varen prej saj, si organe drejtimi, kontrolli dhe bashkërendimi të veprimtarisë së reparteve e komisariateve që veprojnë sipas rretheve.
Struktura e tyre miratohet nga Këshilli i Ministrave.
Drejtori i Përgjithshëm i Policisë emërohet nga Kryetari i Këshillit të Ministrave me propozim të  Ministrit të  Rendit Publik.

Neni 6

Neni 10 ndryshohet si vijon:
"Policia e Rendit Publik" është  pjesë përbërëse e komisariateve të  policisë që varen nga drejtoritë  e policisë në prefektura dhe në qendër, si dhe nga organet e pushtetit lokal për detyra të  veçanta të  ngarkuara me ligj.

Neni 7

Në nenin 11 fjalët "Drejtoria e Policisë së Rendit" zëvendësohen me fjalët "Drejtoria e Përgjithshme e Policisë".

Neni 8

Pika 11 e nenit 14 ndryshohet si vijon:
"Me urdhër të prokurorit ekzekuton vendimet e gjykatës për dënimet penale dhe merr masa për sigurimin e transportimit të  personave të  ndaluar e të  arrestuar."

Neni 9

Në nenin 16 hiqet fjala "e hetuesive".
Në nenin 22 fjalët "organet e hetuesisë" hiqen dhe zëvendësohen me fjalët "organet e prokurorisë"; fjala "mostra" zëvendësohet me fjalët "prova materiale" dhe në fund të nenit shtohen fjalët "në përputhje me Kodin e Procedurës Penale".

Neni 10

Neni 23 ndryshohet si vijon:
"Punonjësit e policisë bëjnë kontrolle, sekuestrime, ndalime e arrestime në flagrancë të shtetasve, në përputhje me rregullat e përcaktuara në Kodin e Procedurës Penale.  Me kërkesën e të  ndaluarit ose të  arrestuarit në flagrancë, njoftohet familja a një person tjetë që përcakton i ndaluari ose i arrestuari në flagrancë.
Personi që  ndalohet ose arrestohet në kundërshtim me ligjin, ka të  drejtë të  kërkojë shpërblimin e dëmit material nga organi që e ka ndaluar."

Neni 11

Në nenin 34, paragrafi i dytë  pas pikës 5 ndryshohet si vijon:
"Gjoba në vend jepet në masën nga 100-500 lekë nga punonjësi i policisë. Kundrvajtësi mund të ankohet brenda 5 ditëve te shefi i komisariatit të policisë prej të cilit varet punonjësi i policisë që ka vënë gjobën.  Vendimi i shefit të komisariatit të  policisë është i formës së prerë."

Neni 12

Në nenin 37 shtohet një paragraf me këtë përmbajtje:
"Për nevoja pune në sektorë të tjerë të policisë mund të pranohen dhe të titullohen nënoficerë edhe specialistë e teknikë të  fushave të  ndryshme mbi moshën 40 vjeç.

Neni 13

Neni 46 ndryshohet si vijon:
"Kur punonjësi i policisë vritet ose bëhet i paaftë për punë gjatë  kryerjes së detyrës, famlja e tij ose ai vetë përfitojnë pension 100 për qinë të  pagesës së fundit."

Neni 14

Në neni 52 fjalët "Ndërmarrjet e tansportit" zëvendësohen me fjalët "Shoqëritë dhe institucionet publike", kurse fjalët "shërbejnë në transport" zëvendësohen me fjalët "shërben pranë tyre".

Neni 15

Në të gjitha nenet ku janë përdorur fjalët "Degë e Rendit Publik", ndryshohen dhe zëvendësohen me fjalët "drejtoritë  e komisiariatet e policisë".

Neni 16

Titulli i ligjit nr.7504, datë 30.7.1991 "Për Policinë e Rendit" ndryshohet në "Për Policinë e Rendit Publik".  Në të  gjitha nenet e ligjit nr.7504, datë 30.7.1991 "Për Policinë e Rendit" ku janë përdorur fjalët "policia e rendit", ndryshohen dhe bëhen "policia e rendit publik".

Neni 17

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2088, datë 12.5.1998 të Presidentit të Republikës së Shqipërisë, Rexhep Meidani 




